google/wiki40b huggingface dataset:
Maktab Rendah Sains MARA Kuala Klawang

Sejarah penubuhan

Maktab Rendah Sains MARA Kuala Klawang ditubuhkan pada 20 April 1987, bilamana ia dikenali sebagai MRSM Jelebu. Kampus ini mula beroperasi di bangunan sementara bersebelahan dengan Kediaman Rasmi Dato' Luak Jelebu Negeri Sembilan di pekan Kuala Klawang, berhadapan dengan sebuah gereja (bersebelahan dengan Sekolah Kebangsaan Undang Jelebu). Maktab ini mula beroperasi pada 14 April 1987 apabila kumpulan pertama staf mula melaporkan diri. Pengambilan pelajar seramai 129 orang dibuat pada 6 Jun 1987. Pengetua pertama ialah Encik Bahari bin Ab Wahab. Bilangan staf pada waktu itu ialah 26 orang staf pentadbiran dan 12 orang staf akademik.
Selepas beroperasi selama kurang lebih tiga tahun, bilamana semasa keputusan SRP bagi tahun 1989 diumumkan, MRSM Jelebu ketika itu mendapat keputusan antara yang terbaik di Malaysia.
Pada 2 Ogos 1993, MRSM Jelebu telah berpindah sepenuhnya ke kampus tetapnya di Kuala Klawang. Dengan perpindahan ini, MRSM Jelebu telah ditukar namanya kepada MRSM Kuala Klawang. Konsep awal penubuhannya masih lagi kekal yang mana pengambilan pelajar masih tertumpu kepada pengambilan tingkatan satu hingga tiga.
Kampus MRSM Kuala Klawang ini telah mengalami dua kali pengubahsuaian. Ubah suai pertama bermula pada bulan Jun 1997 dan siap sepenuhnya pada tahun 1999. Projek pembesaran tersebut termasuklah pembinaan asrama putera, pembinaan dewan besar, penambahan satu blok akademik, pengubahsuaian asrama putera kepada bilik darjah, penambahan blok asrama puteri dan pembesaran surau. Selepas pembesaran, kampus ini mampu menempatkan seramai 600 orang pelajar pada satu-satu masa bermula tahun 2000.
Pembesaran kedua bermula pada 24 Mei 2005 dan siap pada Ogos 2007. Pembesaran meliputi pembinaan asrama puteri, dewan selera, tiga unit rumah warden dan satu unit rumah ketua warden. Pembesaran juga melibatkan pengubahsuaian asrama puteri kepada makmal sains, dewan selera kepada Pusat Sumber Pembelajaran dan makmal komputer.
Sekolah Kebangsaan Jenjarom

Pencapaian

Sekolah ini telah menghantar wakil pemain catur ke peringkat kebangsaan.
Bencana

Suatu bencana merupakan impak suatu bahaya semula jadi atau buatan manusia yang memberikan kesan negatif kepada masyarakat atau alam semula jadi.
Masjid Kampung Chebong

Sejarah

Masjid Kampung Chebong digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Kampung Chebong adalah Ismail Bin Lela. Masjid Kampung Chebong memiliki No Daftar: MY-06-JRT-00270.
KRU

Sejarah

Ketiga-tiga adik-beradik ini mula menghasilkan muzik sendiri sejak di bangku sekolah lagi apabila salah seorang ibu saudara mereka membeli papan nada mainan untuk Norman sempena hari jadinya yang turut mencetus minat adik-adiknya terhadap muzik.
Ketika adik-beradik bin Abdul Halim menghabiskan waktu remaja mereka di London, mereka terdedah kepada pelbagai irama muzik Barat. Pada masa itu muzik Melayu dipenuhi lagu berentak jiwang dan rock balada. Mereka juga merupakan penyokong pasukan bola sepak Selangor, pernah menulis lagu rap bertajuk Viva Selangor untuk pasukan kegemaran mereka, disusuli oleh lagu Merah Kuning. Ketika itu mereka dikenali sebagai SRU – Selangor Rappers Unit.
Semenjak itu, Norman, Yusry dan Edry mula menulis lebih banyak lagu original. Tanpa pengetahuan mereka seorang rakan sekampus Norman menghantar demo mereka kepada syarikat rakaman EMI (Malaysia). Pengurus syarikat ketika itu, Calvin Wong, menyukainya dan memanggil adik-beradik itu untuk uji bakat. Tidak lama kemudian, pada 19 Mei 1992, lahirnya kumpulan KRU.
Kumpulan KRU merupakan kumpulan rap yang paling diminati oleh para remaja sekitar tahun 90-an. Mereka telah terlibat dalam pelbagai kontroversi tetapi mereka masih dapat bertapak dalam industri muzik Malaysia dengan kukuh hingga sekarang.
Pada 2000, mereka menubuhkan kumpulan muzik maya bernama Tyco, yang ahlinya terdiri daripada mereka bertiga sendiri versi animasi.

Pembubaran

Pada 18 April 2018, KRU mengumumkan pembubaran mereka selepas konsert terakhir mereka, Konsert Gergasi KRU25 yang akan berlangsung di Istana Budaya selama tiga hari mulai 4 hingga 6 Mei 2018, dengan tiket sebanyak 80 peratus telah dijual. Menurut Norman selaku ketua kumpulan, keputusan ini telah dipersetujui oleh beliau, Yusry dan Edry. Malah tiada perancangan untuk KRU membuat persembahan pertemuan semula (reunion) pada masa hadapan berikutan setiap anggotanya sibuk dengan kehidupan dan kerjaya masing-masing. Norman turut memaklumkan entiti KRU dalam bidang perniagaan akan tetap berterusan dan beroperasi seperti biasa.
Sebuah rokumentari khas mengenai perjalanan muzik KRU telah diumumkan oleh Norman dan telah diterbitkan pada Julai 2018.
Kampung Baru, Selupu Rejang

Poskod

Poskod yang digunakan di Kampung Baru adalah 39153. Terdapat 14 buah desa di dalam daerah kecamatan Selupu Rejang.
Kheri

Demografik 2001

Menurut bancian India pada tahun 2001, Kheri memiliki bilangan penduduk seramai 25,017. Dari jumlah tersebut, kaum lelaki membentuk 52% dari jumlah keseluruhan populasi dan wanita seramai 48%.

Pendidikan 2001

Menurut bancian India pada tahun 2001 Kheri memiliki kadar pendidikan (kebolehan membaca) 43%, di bawah kadar purata kebangsaan 59.5%; dengan 59% lelaki dan 41% wanita mampu membaca. 18% dari populasi berusia di bawah 6 tahun. (2001)
Humbercourt

Humbercourt ialah sebuah komun yang terletak di komun Somme di Picardie di utara Perancis.
Daerah Uherské Hradiště

Daerah Uherské Hradiště (Okres Uherské Hradiště dalam Czech) merupakan salah satu daripada empat buah daerah (okres) yang terletak dalam Wilayah Zlín (Zlínský kraj) di negara Republik Czech. Ibu kotanya adalah bandar Uherské Hradiště.
Kampung Baru Lubuk Merbau

Poskod

Poskod yang digunakan di Kampung Baru Lubuk Merbau, Pendang, Kedah adalah 06710.
Wennbüttel

Wennbüttel merupakan sebuah kawasan perbandaran terletak di daerah Dithmarschen, Schleswig-Holstein, Jerman.
Bahagian Kumaon

Kumaon (atau Kumaun) ialah salah satu daripada dua rantau dan bahagian pentadbiran Uttarakhand, iaitu sebuah negeri bergunung-ganang di kawasan utara India; yang satu lagi ialah Garhwal. Bahagian Kumaon meliputi daerah-daerah Almora, Bageshwar, Champawat, Nainital, Pithoragarh, dan Udham Singh Nagar. Kumaon bersempadan dengan Tibet di utara, Nepal di timur, negeri Uttar Pradesh di selatan, dan Garhwal di barat. Penduduk Kumaon dikenali sebagai Kumaoni. Kumaon merupakan tempat berpangkalannya regimen Tentea India, iaitu Rejimen Kumaon. Antara bandar-bandar utama di Kumaon termasuk Haldwani, Nainital, Rudrapur, Almora, Pithoragarh, Mukteshwar dan Ranikhet. Nainital ialah pusat pentadbiran bahagian Kumaon.
Courtillers

Courtillers merupakan sebuah komun di jabatan Pays-de-la-Loire di barat-laut Perancis.
Kampung Durian, Pendang

Poskod

Poskod yang digunakan di Kampung Durian, Pendang, Kedah adalah 06700.
Vila-rodona

Vila-rodona merupakan sebuah kawasan perbandaran yang terletak di Sepanyol dalam daerah Alt Camp, wilayah Catalonia.
Kampong Bang Bingol

Pentadbiran

Dari segi pentadbiran, Kampong Bang Bingol terletak dalam Mukim Ukong. Mukim Ukong merupakan salah satu dari 38 mukim yang terdapat di Brunei. Mukim Ukong pula dari segi pentadbiran terletak dalam Daerah Tutong, Brunei.
Judd mat Gaardebounen

Judd mat Gaardebounen, atau daging kolar babi salai dengan kacang buncis besar, adalah salah satu hidangan kebangsaan Luxembourg yang diiktiraf secara meluas. Ia dikaitkan dengan perkampungan Gostingen di tenggara negara itu tempat penduduknya telah memperoleh nama samaran Bounepatscherten akibat kacang buncis besar mereka yang sangat baik.

Penyediaan

Selepas direndam di dalam air semalaman, daging kolar babi itu direbus dan skim, lalu dibiarkan reneh dengan sayur, lobak merah, saderi dan cengkih selama kira-kira dua jam. Bouquet garni hendaklah dimasukkan, bersama-sama dengan segelas wain Moselle. Untuk kacang, dicelur dalam air selama 5 minit sementara sos disediakan. Bawang cincang, kiub daging dan tepung diperangkan bersama mentega dalam periuk, stok daging dikacau ke dalam dan sos, yang sepatutnya menjadi agak cair, dibiarkan mereneh selama kira-kira 20 minit. Kacang dicelur ditambah ke dalam sos bersama-sama dengan lada hitam dan garam.
Apabila daging babi itu siap, ia dikeluarkan dari kuahnya, dihiris dan disusun di atas pinggan besar dengan kacang. Hidangan ini boleh dihidangkan dengan kentang rebus dan sama ada wain atau bir.

Etimologi

Asal usul perkataan "judd" tidak jelas. Salah satu kemungkinan, yang dicadangkan oleh ahli bahasa Jean-Claude Muller, ahli Institut grand-ducal Luxembourg, bahawa ia datang dari perkataan Sepanyol untuk kacang: judía. Beliau menjelaskan bahawa di Galicia, terdapat juga hidangan daging babi dihidangkan dengan kacang buncis besar yang masyarakat tempatan panggil judia disebut "chudia". Muller berteori bahawa hidangan itu dibawa ke Luxembourg oleh tentera Sepanyol pada abad ke-16 atau ke-17. Jika itu memang berlaku, maka "Judd mat Gaardebounen" adalah lebih kurang sama dengan "Kacang dengan Kacang".
Ungulat

Sejarah

Ungulata yang dahulunya dikira sebagai order, kini terpecah kepada yang berikut: Perissodactyla (ungulat berjari ganjil), Artiodactyla (ungulat berjari genap), Tubulidentata (aardvark), Hyracoidea (hyrax), Sirenia (dugong dan manati), dan Proboscidea (gajah) menurut perkaitan sesama mereka yang terdapat pada rekod fosil.
Akan tetapi, kajian morfologi dan molekul baru-baru ini telah mendapati bahawa aardvark, hyrax, dugong, dan gajah lebih rapat bersaudara dengan sengi, tenrec, dan tikus tanah mas daripada ahli-ahli Perissodactyla dan Artiodactyla dan juga daripada Afrotheria. Gajah, dugong dan hyrax digolongkan dalam klad Paenungulata, sementara aardvark dianggap sebagai saudara rapat dengan Paenungulata ataupun rapat dengan segi dalam klad Afroinsectiphilia. Ini merupakan satu contoh evolusi tumpu yang ketara.
Kini terdapat pertikaian sama ada Ungulata ini merupakan kelompok klados (asas evolusi) ataupun sekadar kelompok fenetik (takson bentuk) atau takson rakyat (serupa tetapi tidak semestinya bersaudara). Sesetengah kajian sememangnya mendapati bahawa ungulat berjari ganjil mahupun genap membentuk satu salasilah monofiletik, iaitu bersaudara rapat dengan ahli-ahli Carnivora dan tenggiling dalam klad Fereuungulata, ataupun dengan kelawar. Kajian-kajian lain mendapati bahawa kedua-dua order ini tidak begitu rapat bersaudara, iaitu ada yang mengaitkan Perissodactyla dengan kelawar dalam Pegasoferae dan ada juga yang mengaitkan Artiodactyla sebagai saudara rapat kelawar.
Sathankulam

Demografik 2001

Menurut bancian India pada tahun 2001, Sathankulam memiliki bilangan penduduk seramai 14,205. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Sathankulam memiliki kadar pendidikan (kebolehan membaca) 81%, melebihi kadar purata kebangsaan 59.5%; dengan 51% lelaki dan 49% wanita mampu membaca. 11% dari populasi berusia di bawah 6 tahun. (2001)
Kampung Serkam Darat

Poskod

Poskod yang digunakan di Kampung Serkam Darat, Merlimau, Melaka ialah 77300.
Mukim Kemasin

Pentadbiran

Mukim Kemasin merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Bachok.
Akta Komunikasi dan Multimedia 1998

Akta Komunikasi dan Multimedia 1998 merupakan satu Akta berkenaan undang-undang siber dan dibentuk sebagai satu rangkakerja bagi campurtangan kerajaan Malaysia dalam memantau industri komunikasi dan multimedia. Aktiviti-aktiviti dan perkhidmatan-perkhidmatan yang dikawal di bawah Akta ini termasuk penyiaran tradisional, telekomunikasi dan perkhidmatan atas talian, termasuk kemudahan dan rangkaian yang digunakan dalam memberikan perkhidmatan tersebut, serta kandungan yang dibekalkan menerusi kemudahan-kemudahan dan rangkaian tersebut. Bagaimanapun, tiada peruntukan di dalam Akta ini yang membenarkan penapisan Internet. Di bawah Rang Jaminan MSC Malaysia (MSC Malaysia Bill of Guarantees), kerajaan Malaysia berikrar tidak akan menapis Internet.
Akta ini merupakan undang-undang siber yang terpanjang antara keenam-enam undang-undang siber yang digubal di Malaysia setakat ini. Selain daripada Akta ini, lima Akta lain berkaitan adalah Akta Jenayah Komputer 1997, Akta Tandatangan Digital 1997, Akta Teleperubatan 1997, Akta Hakcipta Pindaan 1997 dan Akta Suruhanjaya Komunikasi dan Multimedia 1998.
Akta Komunikasi dan Multimedia 1998 mempunyai 282 seksyen dan satu jadual. Akta ini digubal pada 15 Oktober 1998, dan mendapat perkenan Agung pada 23 September 1998. Ia mula berkuatkuasa pada 1 April 1999 (kecuali seksyen 157, 159, 160, 161,162, 164, 165, 166, 167, 168, 169, 170, 171, 176, 178, 197 dan 198 [P.U.(B) 128/99]; pada 1 April 2000: seksyen 157, 159, 160, 161, 162, 164, 165, 166, 167, 168, 169, 170, 171, 176 dan 178 [P.U.(B) 106/2000]; 1 Mac 2002: seksyen 197 dan 198 [P.U.(B) 66/2002])

Ulasan

Secara tradisional, penyiaran, telekomunikasi dan pengkomputeran difikirkan secara terpisah. Dengan perkembangan teknologi digital, adalah menjadi tidak realistik untuk mengekalkan suatu pemisahan diantara bidang-bidang ini. Jadi, undang-undang ini telah digubal bagi menggantikan dua undang-undang sedia ada berkaitan telekomunikasi dan penyiaran, iaitu Akta Telekomunikasi 1950 dan Akta Penyiaran 1988. Dengan tergazetnya akta ini, Kementerian Tenaga, Komunikasi dan Multimedia telah ditubuhkan (kemudiannya diganti kepada Kementerian Tenaga, Air dan Komunikasi Malaysia).
Dalam usaha mengekang penyebar khabar angin menggunakan komunikasi elektronik, peruntukan Seksyen 233 menyebut seseorang boleh didenda "tidak melebihi RM 50,000.00 atau dipenjarakan selama tempoh tidak melebihi satu tahun atau kedua-duanya dan hendaklah juga boleh didenda selanjutnya RM 1,000.00 bagi setiap hari kesalahan itu diteruskan selepas pensabitan."
Norila Daud

Norila Daud adalah wartawan Utusan Malaysia dan pernah menjadi Presiden Kesatuan Wartawan Kebangsaan Malaysia sehingga 17 September 2010. Kemudian beliau diganti oleh Mohd Hata Wahari, juga wartawan Utusan Malaysia. NUJ yang mewakili 1,400 ahli, tidak cenderung menyokong mana-mana parti di negara ini.

Kebebasan media

Selaku Presiden NUJ, beliau berharap kerajaan membenarkan media mengambil sikap lebih terbuka dan bebas mendebatkan sesuatu perkara termasuk isu sensitif, untuk memberi kefahaman yang lebih jelas kepada semua pihak. Kebebasan media mampu melahirkan rakyat yang berpengetahuan dan menghargai perbezaan pendapat itu sebagai satu asas penting yang membolehkan negara mencapai kemajuan setelah 53 tahun merdeka.Perkara sensitif patut diperjelaskan dan diperdebatkan dalam media dengan cara beretika, daripada membiarkan rakyat mengambil tindakan sendiri kerana tidak mendapat gambaran jelas serta maklumat tepat mengenai sesuatu perkara itu. Tindakan ISA ke atas Raja Petra Kamaruddin , Teresa Kok termasuk wartawan Tan Hoon Cheng tidak patut berlaku.
Selama ini akhbar dikawal oleh Akta Mesin Cetak dan Penerbitan 1984. Apabila wujudnya internet, rakyat beralih kepada portal-portal dan akhbar online. NUJ berpendapat sudah sampai masanya Akta Mesin Cetak dan Penerbitan 1984 dipinda supaya penerbit tidak perlu lagi memohon lesen penerbitan akhbar dan majalah. NUJ juga berpendapat pihak yang mengancam ketenteraman awam dan menjejaskan keharmonian rakyat menerusi penulisan dan penyiaran, mesti didakwa di bawah undang-undang sedia ada, bagi membolehkan mereka membuat pembelaan diri di mahkamah.
Sebelum itu ,Timbalan Menteri Dalam Negeri Datuk Lee Chee Leong menyatakan bahawa KDN akan merangka garis panduan penerbitan baru. Antara perkara yang perlu dilakukan penambahbaikan ialah memperjelaskan dengan lebih terperinci peraturan dan syarat permit serta peruntukan di dalam Akta Mesin Cetak dan Penerbitan 1984 (Akta 301).
Pemindahan

Pemindahan,pindah kapal atau punggah sementara (Bahasa Inggeris: transshipmet) bermaksud pemunggahan muatan daripada kapal untuk disimpan di satu tempat di pelabuhan, sementara menunggu kapal lain membawanya ke destinasi sebenarnya.
Tujuan utamanya ialah untuk menukar cara pengangkutan semasa perjalanan contohnya dari kapal kontena ke trak . Tujuan yang lain ialah untuk menggabungkan kiriman yang kecil menjadi satu kiriman yang besar, kemudiannya dipunggah semula menjadi kiriman kecil di destinasi akhir. Pemindahan selalunya dibuat di satu hab pengangkutan. Banyak pemindahan antarabangsa dibuat juga di kawasan kastam untuk mengelakkan pemeriksaan kastam atau cukai bagi memastikan kecekapan pengangkutan.
Perlu diingat yang pemindahan secara umumnya ialah satu istilah perundangan. Sesuatu barangan yang dikendalikan (pada pandangan pengirim) dengan satu gerakan saja tidak dianggap sebagai satu pemindahan, walaupun realitinya ia berpindah dari satu kenderaan ke kenderaan yang lain.
Pemindahan adalah sah di sisi undang-undang dan diamalkan dalam perdagangan dunia. Bagaimanpun, ia juga menjadi satu kaedah untuk melindungi kegiatan haram seperti pembalakan haram dan penyeludupan.
Kasba, Uttar Dinajpur

Demografik 2001

Menurut bancian India pada tahun 2001, Kasba memiliki bilangan penduduk seramai 9,842. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.

Pendidikan 2001

Menurut bancian India pada tahun 2001 Kasba memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 58% lelaki dan 42% wanita mampu membaca. 11% dari populasi berusia di bawah 6 tahun. (2001)
Masjid Sultanah Nur Zahirah

Pentadbiran

Masjid Sultanah Nur Zahirah memiliki nombor pendaftaran masjid No Daftar: MY-11-MRG-00013.
Flash Gordon (filem)

Jalan cerita

Seorang pemain bola Amerika dan rakannya mengembara ke planet Mongo dan mendapati diri mereka melawan penindas Ming yang Kejam bagi menyelamatkan Bumi.
Attin

Attin merupakan sebuah komun di jabatan Pas-de-Calais di utara Perancis.
Astronomi Islam pada Zaman Pertengahan

Astronomi Islam atau astronomi Arab merangkumi perkembangan ilmu falak yang dibuat dalam dunia Islam, khususnya sewaktu Zaman Kegemilangan Islam (abad ke-8 hingga ke-15), dan yang ditulis dalam bahasa Arab. Perkembangan-perkembangan ini berlaku di Timur Tengah, Asia Tengah, Al-Andalus, dan Afrika Utara, dan kemudiannya di Timur Jauh dan India. Ia seiring dengan keazalian sains Islam lain dalam cirinya yang melibatkan penyerapan dan penggabungan bahan-bahan berbeza daripada budaya asing dan kemudiannya menjana sains yang mengandungi ciri-ciri Islam. Khususnya, ini termasuklah karya-karya ilmu falak Yunani, Sassan, dan astronomi Hindi, yang diterjemah dan dikembangkan. Pada waktu berikutnya, ilmu falak Islam banyak mempengaruhi astronomi India, Byzantine, Eropah dan juga ilmu falak China, dan Mali.
Sejumlah besar bintang di langit, seperti Aldebaran dan Altair, dan istilah astronomi seperti alidad ("alhidade"), azimut ("azimuth"), dan almucantar, masih disebut dengan nama Arab mereka. Kini masih terdapat satu korpus besar penulisan ilmu falak Islam. Korpus ini mengandungi lebih kurang 10,000 manuskrip, kebanyakkan masih belum dibaca atau dikatalogkan, yang bertaburan di seluruh dunia. Namun, gambaran jitu tentang kegiatan islam di dalam bidang ilmu falak masih boleh dibentuk semula.

Sejarah

Dalam The Oxford History of Islam, Ahmad Dallal menulis bahawa berlainan dengan orang Babylon, Yunani dan Hindi yang telah mereka sistem kajian ilmu falak berlandaskan matematik, orang Arab jahiliah bergantung hanya kepada pemerhatian empirik (pemerhatian yang melibatkan pengalaman dan penggunaan pancaindera secara saintifik dan sistematik). Pemerhatian ini berlandaskan terbit dan terbenamnya bintang-bintang khusus. Sistem kajian ilmu falak ini dikenali sebagai anwa. Anwa dikembangkan secara berterusan selepas kedatangan Islam dengan tambahan penggunaan kaedah matematik oleh para ahli falak Islam dalam kajian mereka. Mengikut David King, selepas kedatangan Islam, keperluan untuk mendapatkan kepastian tentang arah Kiblat dan waktu-waktu Solat mendorong kemajuan dalam ilmu falak ataupun astronomi berkurun-kurun lamanya.
Burung Rapang Duit

Ciri-ciri

Burung Rapang Duit ialah haiwan berdarah panas, mempunyai sayap dan tubuh yang diselubungi bulu pelepah. Burung Rapang Duit mempunyai paruh tanpa gigi.

Taburan

Ia membiak dari Asia Barat (Iraq, Barat daya Iran, Teluk Arab/Parsi) ketimursepanjang Asia Selatan (Wilayah Balochistan, Afghanistan, Pakistan, keseluruhan benua India sehingga wilayah Kanyakumari dan sehingga 1,800 meter di Kashmir/Nepal), dengan satu lagi sub-spesies jauh ke timur di Asia Tenggara. Perpindahan burung pada May secara latitude pada musim bunga dan luruh (contoh. di Utara Wilayah Balochistan atau Barat Laut Pakistan), dan tersebar luas di monson dengan pembentukan habitat yang sesuai, tetapi sebahagian besar populasi adalah residen.
Spesies ini merosot di julat barat, tetapi banyak terdapat di kebanyakan Asia Selatan, dilihat disebahagian besar habitat berpaya di julatnya.

Pembiakan

Sebagai burung, Burung Rapang Duit membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Mukim Rambai, Kelantan

Pentadbiran

Mukim Rambai merupakan salah sebuah mukim yang terdapat dalam negeri Kelantan, dan juga merupakan satu dari mukim yang terletak dalam pentadbiran Jajahan Tanah Merah.
Daerah Bamyan

Bamyan merupakan sebuah wilayah di Wilayah Bamyan, Afghanistan.
Speed Up / Girl's Power

Latar belakang

Maklumat tentang single pertama muncul selepas seseorang tweeted di Twitter gambaran tentang apa yang muncul untuk menjadi ahli JiYoung pada set video muzik. Gambar adalah 1 gambaran skrin komputer 1 iMac dan menunjukkan "kara speed up" di atas bar tajuk. Butiran mengenai 1 single A sampingan-dua bertajuk "Speed Up / Kuasa Puteri." Dilepaskan pada 21 Mac kemudian mula merebak di seluruh internet.
Universal Music Jepun akhirnya mengesahkan pelepasan tunggal pada 27 Februari 2012. Pada hari yang sama program Jepun "ZIP!" disiarkan 'preview' untuk kedua-dua video muzik lagu.
Belur, Salem

Demografik 2001

Menurut bancian India pada tahun 2001, Belur memiliki bilangan penduduk seramai 9,008. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Belur memiliki kadar pendidikan (kebolehan membaca) 63%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)